**Ministru kabineta noteikumu projekta**

**“****Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz:- Ministru kabineta 2012.gada 22.augusta rīkojuma Nr.398 (prot. Nr. 48 27.§) “Par Koncepciju par vienotu valsts pārvaldes institucionālo vienību un saimnieciskās darbības veicēju reģistrāciju” 5.punktu;- Ministru kabineta 2012.gada 26.novembra rīkojuma Nr.555 (prot. Nr. 65 27.§) “Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu” 4.punktu;- Uzņēmējdarbības vides uzlabošanas pasākumu plāna 2013.–2014.gadam (apstiprināts ar Ministru kabineta 2013.gada 24.aprīļa rīkojumu Nr.165 (prot. Nr. 18 33.§) “Par Uzņēmējdarbības vides uzlabošanas pasākumu plānu 2013.–2014.gadam”) 1.6.apakšpunktu. Minētais uzdevums ir noteikts arī Uzņēmējdarbības vides uzlabošanas pasākumu plānā 2014.–2015.gadam 1.2.apakšpunktā;- Ministru prezidentes Laimdotas Straujumas 2014.gada 31.janvāra rezolūcijā Nr.111-1/15 doto uzdevumu Nr. 2014-UZD-364 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz kārtību, kādā nodokļu maksātāji un nodokļu maksātāju struktūrvienības, kuras nav jāreģistrē Latvijas Republikas Uzņēmumu reģistrā, ir reģistrējamas Valsts ieņēmumu dienesta Nodokļu maksātāju reģistrā, kā arī Valsts ieņēmumu dienestam iesniedzamos dokumentus nosaka Ministru kabineta 2001.gada 27.marta noteikumi Nr.150 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” (turpmāk – MK noteikumi Nr.150). MK noteikumos Nr.150 ietvertais regulējums ir jāprecizē atbilstoši spēkā esošajiem normatīvajiem aktiem, t.i.:- ar 2006.gada 19.decembra grozījumiem likumā “Par iedzīvotāju ienākuma nodokli”, sākot ar 2007.gada 1.janvāri, ja nodokļu maksātājam nerodas saimnieciskās darbības izdevumi vai tie ir nebūtiski, nodokļu maksātājs, gūstot ienākumu no īpašuma (iznomājot vai izīrējot nekustamo īpašumu, nododot lietu tālāk apakšnomniekam vai apakšīrniekam, iznomājot kustamo mantu vai gūstot samaksu par dabas resursu izmantošanu vai izmantošanas aprobežojumiem), var nereģistrēties Valsts ieņēmumu dienestā kā saimnieciskās darbības veicējs;- no 2008.gada 1.janvāra Latvijā ir jālieto Eiropas Savienības Saimniecisko darbību statistiskās klasifikācijas aktualizētā versija NACE 2.red;- ar 2008.gada 11.decembra grozījumiem likumā “Par nodokļiem un nodevām”, sākot ar 2009.gada 1.janvāri, ir noteikts, ka Latvijas Republikas Uzņēmumu reģistrs likumā “Par Latvijas Republikas Uzņēmumu reģistru” un citos likumos noteiktajā kārtībā reģistrē arodbiedrības, reliģiskās organizācijas un to iestādes arī kā nodokļu maksātājus, piešķir vienoto vienpadsmit zīmju reģistrācijas kodu un izsniedz reģistrācijas apliecību, kas vienlaikus ir arī nodokļu maksātāja apliecība;- ar 2011.gada 16.jūnija grozījumiem Komerclikumā, sākot ar 2011.gada 1.jūliju, personām, reģistrējoties komercreģistrā, ir noteikts pienākums nodrošināt pieteikumam ierakstīšanai komercreģistrā pievienot nekustamā īpašuma (ēkas vai dzīvokļa īpašuma) īpašnieka izsniegtu piekrišanu sabiedrības juridiskās adreses reģistrācijai attiecīgajā ēkā vai dzīvokļa īpašumā;- ar 2011.gada 22.septembra grozījumiem likumā “Par iedzīvotāju ienākuma nodokli” ir noteikts pienākums nodokļu maksātājam reģistrēties Valsts ieņēmumu dienestā kā saimnieciskās darbības veicējam pirms saimnieciskās darbības uzsākšanas;- ar 2012.gada 21.jūnija grozījumiem likumā “Par nodokļiem un nodevām”, sākot ar 2012.gada 26.jūliju, ir noteiktas tiesības Valsts ieņēmumu dienestam veikt nodokļu maksātāju saimnieciskās darbības apturēšanu;- ar 2012.gada 13.decembra grozījumiem likumā “Par nodokļiem un nodevām”, sākot ar 2013.gada 1.aprīli, Valsts ieņēmumu dienestam ir noteikts pienākums nodrošināt publiski pieejamu datubāzi (reģistru) par fiziskajām personām, kas veic saimniecisko darbību;- Ministru kabineta 2013.gada 4.jūnija noteikumiem Nr.304 “Kārtība, kādā piešķirama algas nodokļu grāmatiņa”, kas ir spēkā no 2014.gada 1.jūnijā, paredz, ka no 2014.gada 1.jūnija algas nodokļa grāmatiņa ir elektroniskā dokumenta formā;Ministru prezidentes Laimdotas Straujumas 2014.gada 31.janvāra rezolūcijā Nr.111-1/15 ir iekļauts uzdevums administratīvā sloga mazināšanas ietvaros izvērtēt Valsts kancelejā saņemto iedzīvotāja priekšlikumu par struktūrvienības reģistrācijas apliecības izsniegšanu papīra veidā un aktualizēt MK noteikumus Nr.150.Atbilstoši Uzņēmējdarbības vides uzlabošanas pasākumu plāna 2013.–2014.gadam (apstiprināts ar Ministru kabineta 2013.gada 24.aprīļa rīkojumu Nr.165 (prot. Nr. 18 33.§) “Par Uzņēmējdarbības vides uzlabošanas pasākumu plānu 2013.–2014.gadam”) 1.6.apakšpunktam Finanšu ministrijai kopā ar Valsts ieņēmumu dienestu ir uzdots noteiktā kārtībā izstrādāt un līdz 2014.gada 1.jūlijam iesniegt Ministru kabinetā izskatīšanai MK noteikumu Nr.150 grozījumu projektu, paredzot atteikšanos no reģistrācijas apliecību izsniegšanas nodokļu maksātājiem un nodokļu maksātāju struktūrvienībām un saīsinot struktūrvienību reģistrācijai nepieciešamo dienu skaitu. Minētais uzdevums ir noteikts arī Uzņēmējdarbības vides uzlabošanas pasākumu plānā 2014.–2015.gadam.Saskaņā ar Ministru kabineta 2012.gada 26.novembra rīkojuma Nr.555 (prot. Nr. 65 27.§) “Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu” 4.punktā Finanšu ministrijai ir uzdots sagatavot un finanšu ministram septiņu mēnešu laikā pēc šā rīkojuma 3.punktā minēto likumprojektu spēkā stāšanās (grozījumi likumā “Par iedzīvotāju ienākuma nodokli”, grozījumi likumā “Par uzņēmumu ienākuma nodokli”, grozījumi Mikrouzņēmumu nodokļa likumā.) iesniegt noteiktā kārtībā Ministru kabinetā noteikumu projektu par grozījumiem MK noteikumos Nr.150Ministru kabineta 2012.gada 22.augusta rīkojuma Nr.398 (prot. Nr. 48 27.§) “Par Koncepciju par vienotu valsts pārvaldes institucionālo vienību un saimnieciskās darbības veicēju reģistrāciju” 4.punktā ir uzdots Tieslietu ministrijai un Finanšu ministrijai izstrādāt un atbildīgajam ministram līdz 2013.gada 1.janvārim iesniegt noteiktā kārtībā Ministru kabinetā koncepcijas ceturtajā sadaļā norādītos likumprojektus kopsavilkumā ietvertā pirmā risinājuma varianta īstenošanai.Ministru kabineta 2012.gada 22.augusta rīkojuma Nr.398 (prot. Nr. 48 27.§) “Par Koncepciju par vienotu valsts pārvaldes institucionālo vienību un saimnieciskās darbības veicēju reģistrāciju” 5.punktā ir uzdots Finanšu ministrijai izstrādāt koncepcijas ceturtās sadaļas 4.punktā minēto Ministru kabineta noteikumu projektu. un atbildīgajam ministram triju mēnešu laikā no šā rīkojuma 4.punktā minēto attiecīgo likumu pieņemšanas Saeimā noteikumu projektu iesniegt noteiktā kārtībā Ministru kabinetā.Ņemot vērā to, ka MK noteikumu Nr.150 regulējums ir novecojis, ir jāizstrādā jauni noteikumi, kuros tiks ietverti šobrīd spēkā esošo normatīvo aktu aktualitātes un kas paredzēs ātrāku un ērtāku reģistrāciju/izslēgšanu Nodokļu maksātāju reģistrā, samazinās administratīvo slogu, kā arī nodrošinās Ministru prezidentes Laimdotas Straujumas 2014.gada 31.janvāra rezolūcijas Nr.111-1/15 uzdevumā Nr. 2014-UZD-364, Uzņēmējdarbības vides uzlabošanas pasākumu plāna 2013.–2014.gadam 1.6.apakšpunktā (Uzņēmējdarbības vides uzlabošanas pasākumu plānā 2014.–2015.gadam 1.2.apakšpunktā), Ministru kabineta 2012.gada 26.novembra rīkojuma Nr.555 (prot. Nr. 65 27.§) “Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu” 4.punktā, Ministru kabineta 2012.gada 22.augusta rīkojuma Nr.398 (prot. Nr. 48 27.§) “Par Koncepciju par vienotu valsts pārvaldes institucionālo vienību un saimnieciskās darbības veicēju reģistrāciju” 5.punktā noteikto uzdevumu izpildi.Ņemot vērā, ka grozījumi MK noteikumos Nr.150 pārsniedz pusi no spēkā esošo noteikumu normu apjoma, kā arī tie jāpapildina ar jauniem punktiem, nepieciešams izstrādāt jaunu Ministru kabineta noteikumu projektu “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”.Problēmas zvērinātu advokātu biroju un zvērinātu notāru prakses vietu, kā arī to dalībnieku reģistrācijā.Atbilstoši likuma “Par iedzīvotāju ienākuma nodokli” 11.panta 1.1 un 1.2daļai par fiziskās personas saimniecisko darbību ir uzskatāma jebkura darbība, kas vērsta uz preču ražošanu, darbu izpildi, tirdzniecību un pakalpojumu sniegšanu par atlīdzību. Saimnieciskā darbība ietver arī profesionālo darbību, kas ir jebkura neatkarīga profesionālu pakalpojumu sniegšana ārpus darba tiesiskajām attiecībām, tai skaitā arī zvērināta notāra un zvērināta advokāta darbība.Ņemot vērā minēto, zvērinātam advokātam, ieskaitot advokātus, kuri savu saimniecisko darbību veic Valsts ieņēmumu dienestā reģistrētā zvērinātu advokātu birojā, un katram zvērinātam notāram, ieskaitos notārus, kuri savu saimniecisko darbību veic Valsts ieņēmumu dienestā reģistrētās zvērinātu notāru prakses vietās, ir jāreģistrējas Valsts ieņēmumu dienestā arī kā saimnieciskās darbības veicējam un iedzīvotāju ienākuma nodoklis no zvērināta advokāta prakses un zvērināta notāra prakses ir jāmaksā kā fiziskajai personai, kura reģistrējusi savu saimniecisko darbību.Noteikumu projekta mērķis ir noteikt:- Valsts ieņēmumu dienestā reģistrējamās nodokļu maksātājus un nodokļu maksātāju struktūrvienības;- Valsts ieņēmumu dienestā reģistrējamo nodokļu maksātāju pienākumus;- Valsts ieņēmumu dienestā iesniedzamos dokumentus, reģistrējoties Valsts ieņēmumu dienesta Nodokļu maksātāju reģistrā (turpmāk – Nodokļu maksātāju reģistrā), un minēto dokumentu iesniegšanas veids;-kārtību, kādā Valsts ieņēmumu dienestā reģistrējamajiem nodokļu maksātājiem un nodokļu maksātāju struktūrvienībām tiek piešķirti nodokļu maksātāju reģistrācijas kodi;- kārtību, kādā pašnodarbinātās personas reģistrējas Nodokļu maksātāju reģistrā;- kārtību, kādā Valsts ieņēmumu dienests reģistrē nodokļu maksātājus un nodokļu maksātāju struktūrvienības Nodokļu maksātāju reģistrā un paziņo Valsts ieņēmumu dienesta publiski pieejamā datubāzē (reģistrā);- kārtību atkārtotai reģistrācijai Nodokļu maksātāju reģistrā, ja saņemts reģistrācijas atteikums;- tiesības atteikt reģistrāciju;- Nodokļu maksātāju reģistrā ierakstāmās ziņas;-Valsts ieņēmumu dienesta publiski pieejamās datubāzes (reģistra) esošās ziņas;- kārtību, kādā nodokļu maksātāji un nodokļu maksātāju struktūrvienības izslēdzamas no Nodokļu maksātāju reģistra.Noteikumu projektā pamatā ir saglabāts MK noteikumu Nr.150 esošais regulējums. Noteikumu projekts ir papildināts ar jaunu regulējumu, kas paredz:- Nodokļu maksātāju reģistra daļā par reģistrētas un paziņotas saimnieciskās darbības veicējiem, no budžeta finansētajām institūcijām, ārvalstu diplomātiskajām un konsulārajām pārstāvniecībām, nerezidentu (ārvalsts komersantu) pastāvīgajām pārstāvniecībām Latvijā un nodokļu maksātāju struktūrvienībām publisko pieejamību;- noteikt kārtību, kādā personām, kuras atbilstoši iedzīvotāju ienākuma nodokli reglamentējošiem normatīvajiem aktiem var nereģistrēt saimniecisko darbību, paziņo Valsts ieņēmumu dienestam par saimnieciskās darbības veikšanu un kārtību, kādā minētās personas paziņo Valsts ieņēmumu dienestam, ka turpmāk neveiks nereģistrējamo saimniecisko darbību;- pašnodarbināto personu reģistrāciju vienlaikus ar saimnieciskās darbības veicēju reģistrāciju;- no budžeta finansētai institūcijai, ārvalstu diplomātiskajai un konsulārajai pārstāvniecībai un nerezidentu (ārvalsts komersantu) pastāvīgajai pārstāvniecībai Latvijā, reģistrējoties Nodokļu maksātāju reģistrā, pienākumu iesniegt nekustamā īpašuma (ēkas vai dzīvokļa īpašuma) īpašnieka rakstisku piekrišanu juridiskās personas vai citas personas juridiskās adreses reģistrācijai attiecīgajā ēkā vai dzīvokļa īpašumā;- tiesības nodokļu maksātāju struktūrvienību reģistrēt arī fiziskajām personām, kas veic saimniecisko darbību;- atteikšanos no reģistrācijas apliecību izsniegšanas nodokļu maksātājiem un nodokļu maksātāju struktūrvienībām;- saīsināt nodokļu maksātāju un struktūrvienību reģistrācijai nepieciešamo dienu skaitu līdz trīs darbdienām;- informācijas par reģistrētas un paziņotas saimnieciskās darbības veicēju, no budžeta finansētas institūcijas, ārvalstu diplomātiskās un konsulāras pārstāvniecības, nerezidentu (ārvalsts komersantu) pastāvīgās pārstāvniecības Latvijā un nodokļu maksātāju struktūrvienības reģistrāciju un attiecīgu izmaiņu veikšanu Nodokļu maksātāju reģistrā ievietošanu Valsts ieņēmumu dienesta publiski pieejamā datubāzē (reģistrā); – tiesības Valsts ieņēmumu dienestam atteikt reģistrāciju Nodokļu maksātāju reģistrā, konstatējot noteikumu projektā noteiktos apstākļus;- tiesības Valsts ieņēmumu dienestam pēc savas iniciatīvās izslēgt no Nodokļu maksātāju reģistra;- zvērinātu advokātu birojus un zvērinātu notāru prakses vietas, kas ir reģistrētas Nodokļu maksātāju reģistrā saskaņā ar MK noteikumiem Nr.150 un kuru reģistrācija nav šajos noteikumos, izslēgt no Nodokļu maksātāju reģistra divu mēnešu laikā no šo noteikumu spēkā stāšanās dienas. Noteikumu projekts neparedz pienākumu zvērinātam advokātam un zvērinātam notāram, kas ir reģistrēti Valsts ieņēmumu dienestā kā saimnieciskās darbības veicēji un iedzīvotāju ienākuma nodokli no zvērināta advokāta prakses un zvērināta notāra prakses maksā kā fiziskās personas, kura reģistrējusi savu saimniecisko darbību, nodokļu maksāšanas vajadzībām, apvienojoties, reģistrēt atsevišķi zvērinātu advokātu birojus un zvērinātu notāru prakses vietas Nodokļu maksātāju reģistrā.Noteikumu projektā paredzēts, ka noteikumi stājas spēkā ar 2015.gada 1.jūliju. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums skar Nodokļu maksātāju reģistrā reģistrējamos nodokļu maksātājus un nodokļu maksātāju struktūrvienības (kopējais skaits 2014.gada 1.augustā – 2 259 225), t.i., fiziskās personas, kuras veic saimniecisko darbību, darba devējus, pašnodarbinātos, iekšzemes darba ņēmējus pie darba devēja – ārvalstnieka, ārvalstu darba ņēmējus pie darba devēja – ārvalstnieka, fiziskās personas, kuras atbilstoši iedzīvotāju ienākuma nodokli reglamentējošiem normatīvajiem aktiem var nereģistrēt saimniecisko darbību un kuras normatīvajos aktos noteiktajos gadījumos ir paziņojušas Valsts ieņēmumu dienestam par saimnieciskās darbības veikšanu, no budžeta finansētas institūcijas, ārvalstu diplomātiskās un konsulārās pārstāvniecības, nerezidentu (ārvalsts komersantu) pastāvīgās pārstāvniecības Latvijā, kas saskaņā ar likumu “Par nodokļiem un nodevām” visu nodokļu likumu piemērošanai uzskatāmas par atsevišķiem iekšzemes nodokļu maksātājiem, nodokļu maksātāju struktūrvienības, kas nav filiāles un kas nav reģistrējamas Latvijas Republikas Uzņēmumu reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Jaunais regulējums vairs neparedz nodokļu maksātāju reģistrācijas un nodokļu maksātāju struktūrvienību reģistrācijas apliecību izsniegšanu, tādējādi Valsts ieņēmumu dienests informāciju par reģistrētas un paziņotas saimnieciskās darbības veicēju, no budžeta finansētas institūcijas, ārvalstu diplomātiskās un konsulāras pārstāvniecības, nerezidentu (ārvalsts komersantu) pastāvīgās pārstāvniecības Latvijā un nodokļu maksātāju struktūrvienības reģistrāciju un attiecīgu izmaiņu veikšanu Nodokļu maksātāju reģistrā ievieto Valsts ieņēmumu dienesta publiski pieejamā datubāzē (reģistrā). Tādējādi tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2014 | Turpmākie trīs gadi (*euro*) |
| 2015 | 2016 | 2017 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta ieviešana tiks īstenota Valsts ieņēmuma dienestam budžeta programmā 33.00.00 ”Valsts ieņēmumu un muitas politikas nodrošināšana” 2015.gada piešķirtā finansējuma ietvaros. Valsts ieņēmumu dienesta izmaksas plānojamas **169 397 *euro*** apmērā. Īstenojot noteikumu projektu, būs nepieciešamas izmaiņas Valsts ieņēmumu dienesta Nodokļu informācijas sistēmā, Valsts ieņēmumu dienesta Elektroniskās deklarēšanas sistēmā, Valsts ieņēmumu dienesta Datu noliktavas sistēmā, Valsts ieņēmumu dienesta *Web* servisu sistēmā, Valsts informācijas sistēmu savietotājā, Valsts ieņēmumu dienesta Nodokļu maksātāju datu sistēmā, Valsts ieņēmumu dienesta Publiskojamās informācijas datu bāzes sistēmā.Projekta īstenošanai plānoti izdevumi par:1. izmaiņām un papildinājumiem Valsts ieņēmumu dienesta Nodokļu informācijas sistēmā – 95 742 *euro* apmērā, ieskaitot projektēšanu;
2. Valsts ieņēmumu dienesta Elektroniskās deklarēšanas sistēmas izmaiņām un papildinājumiem – 32 398 *euro* apmērā, ieskaitot projektēšanu;
3. izmaiņām un papildinājumiem Valsts ieņēmumu dienesta Datu noliktavas sistēmā – 14 205 *euro* apmērā, ieskaitot projektēšanu;
4. izmaiņām un papildinājumiem Valsts ieņēmumu dienesta Web servisu sistēmā un Valsts informācijas sistēmu savietotājā – 7 613 *euro* apmērā, ieskaitot projektēšanu;
5. izmaiņām un papildinājumiem Valsts ieņēmumu dienesta Nodokļu maksātāju datu sistēmā – 4 011 *euro* apmērā, ieskaitot projektēšanu;
6. izmaiņām un papildinājumiem Valsts ieņēmumu dienesta Publiskojamās informācijas datu bāzes sistēmā – 15 428 *euro* apmērā.

Izmaksu aprēķinam izmantotas vienas cilvēkdienas (c/d) vidējās izmaksas no jaunajiem noslēgtajiem līgumiem ar attiecīgās Valsts ieņēmumu dienesta informācijas sistēmu izstrādātāju. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams izveidot.Nav plānota esošo institūciju likvidācija vai reorganizācija. |
| 3. | Cita informācija | Nav |

Anotācijas V, VI sadaļa – projekts šīs jomas neskar.

Finanšu ministrs J.Reirs

07.11.2014. 9.42

2436

O.Hvaleja

67122020, Oksana.Hvaleja@vid.gov.lv

.